**1. melléklet:Képzés**

**Távoktatási képzés beiskolázási feltételei: „képzés indítása folyamatos.”**

* 17. életév betöltése vagy annál legfeljebb 6 hónappal fiatalabb életkor betöltése szükséges
* 1. csop. 1-es típusú orvosi alkalmassági igazolás
* Alapfokú iskolai végzettség igazolása, eredeti okmánnyal
* Személyi azonosság igazolása, személyi igazolvány adatai
* Magyarországi lakcímigazolás, lakcímkártya alapján
* Internet hozzáférés igazolása
* Képzési szerződés kitöltött példány leadása
* Fiatalkorú tanuló esetén, szülői nyilatkozat átadása

Tantermi képzés beiskolázási feltételei: „**Képzés indítása szünetel!”**

* 17. életév betöltése vagy annál legfeljebb 6 hónappal fiatalabb életkor betöltése szükséges
* 1. csop. orvosi alkalmassági igazolás
* Alapfokú iskolai végzettség igazolása, eredeti okmánnyal
* Személyi azonosság igazolása, személyi igazolvány adatai
* Magyarországi lakcímigazolás, lakcímkártya alapján
* Képzési szerződés kitöltött példány leadása
* Fiatalkorú tanuló esetén, szülői nyilatkozat átadása

Képzés költségei:

* Ügyvitel, adminisztrácíós díj: 20.000.- Ft/fő/tanfolyam
* Tananyag, képzés: 20.000.- Ft/fő/tanfolyam

Fizetés módja:

* Névre szóló átutalási számla alapján: 40.000.- Ft

ITM részére: elméleti vizsga díja: 4.600.- Ft/fő/vizsga

**Távoktatás: Önálló felkészülés konzultációs segítséggel,**

**E- oktatási anyag teljesítése (Internet hozzáférést feltételez!)**

Tantermi képzés: Csoportos képzés 28 x 45 perces foglalkozások, 10 % -os hiányzás megengedett,

(tanfolyam napló aláirási kötelezettség!)

Az elméleti vizsga adatbázisa interneten keresztül elérhető és a képzőszervi regisztráció után

Ingyenesen használható. (E-titán gyakorló vizsga program.)

A tanfolyam tantárgyai, tanórák száma, időtartama:

* Az elméleti tanórák 45 percesek
* A vezetési gyakorlatot a sikeres elméleti vizsga után lehet megkezdeni

Elméleti tantárgyak

* Szerkezeti és üzemeltetési ismeretek
* Közlekedési ismeretek
* Gépkocsivezetés elmélete

Elméleti óraszám: 28 óra

E-learning oktatás esetén: max. 60 óra / 90 nap

Képzés teljesítésének igazolása:

* Tanfolyam napló alapján igazolás
* E-learning képzés esetén a tanfolyami kötelezettség teljesítését a tanfolyam sikeres elvégzését igazoló „Képzési igazolás” jelenti, amit a tananyag lezárását követően a tanuló is le tud tölteni.
* A tanfolyam kezdésétől (e-learning képzés esetén a tananyagba történő első tanulói belépéstől) számított 9 hónapon belül az első vizsgaeseménynek meg kell történnie, melyre a képzőszerven keresztül kell jelentkezni. (forrás: eduKRESZ)

KRESZ vizsgára bocsátás feltételei:

* elméleti vizsgát az tehet, aki az egyéb feltételeknek megfelel és 17. életévét betöltötte, vagy annál legfeljebb három hónappal fiatalabb
* az elméleti tanfolyamot elvégezte, és annak megkezdésétől számítva kevesebb, mint 9 hónap telt el
* kitöltött jelentkezési lap
* képzési költség teljesítése után (számla kiegyenlítés)
* vizsgadíj befizetése az KAVK Nonprofit Kft részére
* okmányok teljeskörű leadása

Elméleti vizsga helye: Sopron, Ipar krt. 33.

Teljesítési határidők:

* Elméleti vizsgát az első foglalkozást követő 9 hónapon belül meg kell kezdeni
* 12 hónapon belül teljesíteni kell
* Teljesítés hiányában mindent elölről kell kezdeni

A vizsgázó jogai és kötelezettségei:

A tanuló köteles a 8 általános iskolai osztály elvégzésének tényét hitelt érdemlő módon igazolni.

*A tanuló köteles az elméleti tanfolyamon részt venni, foglalkozásról való hiányzást pótolni kell, amennyiben az meghaladja a kötelező óraszám 10%-át. A hiányzást az ügyfélszolgálati irodával egyeztetett helyszínen és időben, az elmulasztott tanórák témakörével megegyező foglalkozás(ok)on kell pótolni.*

Köteles az oktatási, illetve a megkötött részletfizetési szerződés díjrészletét befizetni.

A sikeres elméleti vizsgától számított 2 éven belül az összes vizsgát abszolválnia kell a hallgatónak. A sikeres közlekedési alapismeretek (KRESZ) vizsga két évig érvényes.

Sikertelen elméleti vizsga esetén a vizsgát meg kell ismételni az adott tantárgyból.

Ha a vizsgázó valamelyik vizsgáját nem teljesíti a megadott időn belül, úgy az összes többi vizsgája érvényét veszti.

Sikertelen elméleti vizsga esetén pótvizsgára a KAVK Nonprofit Kft, 9400 Sopron, Ipar krt. 33. szám alatti telephelyén lehet jelentkezni. Ugyanitt fizetendő a pótvizsgadíj is.